Diari Oficial de la Generalitat Valenciana


Sumari del DOGV 4497, del 12-05-2003 (2003/4812)

Notificació a José Agustín Cuevas López (Càmping La Terreta).
-------------------------------------------------------------

### Dades del document

Número de DOGV
:   4497

Data del DOGV
:   12-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4812


Organisme emissor
:   Agència Valenciana del Turisme

Tipus de document
:   Anunci

Notificació a José Agustín Cuevas López (Càmping La Terreta). [2003/F4812]
  
Per no haver sigut possible notificar de forma personal i directa a l'interessat la resolució del director de l'Àrea de Producte de l'Agència Valenciana del Turisme, de data 21 de març de 2003, per la qual es declara la caducitat de l'expedient d'obertura i classificació turística del Càmping La Terreta, es procedix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 11 d'abril de 2003.- El director de l'Àrea de Producte: Víctor Yepes Piqueras.
  
?Vist l'expedient de sol·licitud d'obertura i classificació turística del càmping La Terreta, situat en la pujada Tapiada, número 29, de Finestrat, del qual és titular José Agustín Cuevas López.
  
Tenint en compte que:
  
Primer
  
Amb data 22 d'octubre de 2002, José Agustín Cuevas López va sol·licitar l'autorització d'obertura i classificació turística del Càmping La Terreta.
  
Segon
  
Examinat l'expedient pel Servei Territorial de Turisme d'Alacant, es va comprovar l'omissió de documentació preceptiva d'acord amb l'article 22 del Decret 119/2002, de 30 de juliol, regulador dels Campaments de Turisme de la Comunitat Valenciana.
  
Tercer
  
Esta circumstància va ser posada en coneixement del titular, i se li va concedir, conforme a l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, un termini de 10 dies perquè la dita documentació fóra presentada, amb l'advertiment que si no ho fera així se'l tindria per desistit en la seua sol·licitud.
  
Quart
  
Dins del termini concedit el titular va presentar tan sols part de la documentació requerida, per la qual cosa en data 27 de desembre de 2002 es va notificar a l'interessat que, de conformitat amb l'article 92.1 de la Llei 30/1992, de 26 de novembre, si transcorrien tres mesos sense que aportara la totalitat de la documentació requerida en trobar-se l'expedient paralitzat per causa imputable a l'interessat, es produiria la caducitat d'este.
  
Així mateix en este escrit se li comunicaven les deficiències en instal·lacions i servicis observades per la visita d'inspecció realitzada a fi de comprovar els requisits de classificació exigits pel Decret 119/2002, de 30 de juliol, regulador dels Campaments de Turisme.
  
Fonaments de dret
  
Primer
  
L'article 22 del Decret 119/2002, de 30 de juliol, enumera la documentació que ha d'acompanyar tota sol·licitud de posada en funcionament i classificació turística d'establiments destinats a la pràctica de càmping.
  
Segon
  
L'article 71 de la dita llei, establix que si la sol·licitud d'iniciació del procediment no reunix els requisits que assenyala l'article 70, i els exigits si és procedent per la legislació específica aplicable, es requerirà a l'interessat perquè, en el termini de 10 dies, esmene la falta o acompanye els documents preceptius, amb indicació que si no ho fera així se'l tindrà per desistit de la seua petició, amb la resolució prèvia que haurà de ser dictada en els termes de l'article 42 de la citada llei.
  
Tercer
  
L'article 92.1 de la citada llei, que establix que en els procediments iniciats a sol·licitud de l'interessat, quan es produïsca la seua paralització per causa imputable a este, l'administració l'advertirà que, transcorreguts tres mesos, se'n produirà la caducitat, consumit este termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions, i ho notificarà a l'interessat. Contra la resolució que declare la caducitat procediran els recursos pertinents.
  
Quart
  
Per la seua banda, l'article 42 de la Llei 30/1992 establix que en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.
  
Atés que José Agustín Cuevas López no ha presentat la totalitat de la documentació preceptiva en el termini legalment establit, procedix declarar la caducitat de l'expedient d'obertura i classificació turística de l'establiment Càmping La Terreta.
  
Pel que s'ha exposat, en virtut de les facultats atribuïdes pel Decret 45/1996, de 26 de març (DOGV, de 28 de març de 1996), resolc:
  
Declarar la caducitat de l'expedient d'obertura i classificació turística del Càmping La Terreta, situat a la pujada Tapiada, número 29, de Finestrat, promogut per José Agustín Cuevas López, amb l'arxivament de les actuacions.
  
El que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.
  
Contra esta resolució, que no posa fi a la via administrativa, podrà interposar-se recurs d'alçada davant del president executiu de l'Agència Valenciana del Turisme en el termini d'un mes, comptador a partir de l'endemà de la recepció de la notificació, d'acord amb el que establixen els articles 114, 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.